**Ministru kabineta noteikumu projekta**

**„Brīvības pieminekļa un Rīgas Brāļu kapu padomes nolikums”**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekts „Brīvības pieminekļa un Rīgas Brāļu kapu padomes nolikums” (turpmāk – Projekts) sagatavots, pamatojoties uz Brīvības pieminekļa un Rīgas Brāļu kapu likuma (turpmāk – Likums) 8.panta pirmo daļu, lai Ministru kabinetā apstiprinātu Brīvības pieminekļa un Rīgas Brāļu kapu padomes (turpmāk – Padome) nolikumu un nodrošinātu Padomes darbību, un tādējādi veicinātu institūciju sadarbību un lēmumu pieņemšanu attiecībā uz Brīvības pieminekļa un Rīgas Brāļu kapu saglabāšanu, aizsardzību un izmantošanu. Projekts stājas spēkā nākamajā dienā pēc tā izsludināšanas oficiālajā izdevumā „Latvijas Vēstnesis”. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Projekts sagatavots, pamatojoties uz Likuma 8.panta pirmo daļu un pārejas noteikumu 1.punktu, saskaņā ar kuru Ministru kabinets triju mēnešu laikā pēc Likuma spēkā stāšanās izveido Padomi un apstiprina tās nolikumu, lai veicinātu institūciju sadarbību un lēmumu pieņemšanu attiecībā uz Brīvības pieminekļa un Rīgas Brāļu kapu saglabāšanu, aizsardzību un izmantošanu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Brīvības piemineklis un Rīgas Brāļu kapi ir Latvijas nacionālās neatkarības izcīnīšanas, valstiskās identitātes un nacionālās pašapziņas simbols un Latvijas tautas svētvieta, kuru aizsardzību un saglabāšanu nodrošina Likums. Lai nodrošinātu Brīvības pieminekļa un Rīgas Brāļu kapu saglabāšanu, aizsardzību un izmantošanu un īstenotu Likumā noteikto tiesisko regulējumu, Likuma 8.panta pirmā daļa paredz Padomes izveidi, kuras darbības mērķis ir veicināt institūciju sadarbību un lēmumu pieņemšanu attiecībā uz Brīvības pieminekļa un Rīgas Brāļu kapu saglabāšanu, aizsardzību un izmantošanu un kuras darba organizēšanu nodrošina Nacionālā kultūras mantojuma pārvalde kā atbildīgā institūcija kultūras mantojuma aizsardzības jomā.Saskaņā ar Likuma 8.panta otro daļu Padome konsultatīva institūcija, kuras sastāvā ir Aizsardzības ministrijas pārstāvis, Kultūras ministrijas pārstāvis, Ārlietu ministrijas pārstāvis, Finanšu ministrijas pārstāvis, Nacionālās kultūras mantojuma pārvaldes vadītājs, Nacionālās kultūras mantojuma pārvaldes eksperts kultūras pieminekļu aizsardzības un restaurācijas jautājumos, Rīgas domes izpilddirektors, par kultūras pieminekļu aizsardzību atbildīgās Rīgas domes institūcijas vadītājs un vismaz divi pārstāvji no nevalstiskajām organizācijām, kuru darbības mērķis ir Brīvības pieminekļa un Rīgas Brāļu kapu kultūrvēsturiskā mantojuma saglabāšana. Likuma 8.panta trešā daļa nosaka, ka Padomes sastāvu apstiprina uz četriem gadiem un Padomes priekšsēdētāju no sava vidus uz Padomes pilnvaru laiku ievēlē Padomes locekļi.Saskaņā ar Likuma 8.panta ceturto daļu Padome veic šādas darbības: 1) izvērtē Brīvības pieminekļa un Rīgas Brāļu kapu saglabāšanas, uzturēšanas, izpētes un atjaunošanas programmu (turpmāk – apsaimniekošanas programma); 2) sniedz priekšlikumu Kultūras ministrijai par valsts finansējumu kārtējam gadam; 3) izvērtē pārskatus par Brīvības pieminekļa un Rīgas Brāļu kapu apsaimniekošanas programmas norisi un par valsts budžeta, pašvaldību budžetu un ziedoto līdzekļu izlietojumu; 4) sniedz atzinumu par Brīvības pieminekļa un Rīgas Brāļu kapu saglabāšanu, aizsardzību un izmantošanu reglamentējošo normatīvo aktu projektiem, tostarp sniedz priekšlikumus valsts un Rīgas domes atbildīgajām institūcijām par Brīvības pieminekļa aizsardzības zonā un Rīgas Brāļu kapu teritorijā un aizsardzības zonā noteiktajiem ierobežojumiem vai ierobežojumu atcelšanu; 5) sniedz priekšlikumus Brīvības pieminekļa un Rīgas Brāļu kapu apsaimniekotājam par šo kultūras pieminekļu saglabāšanai, uzturēšanai un atjaunošanai veikto ziedojumu izmantošanu; 6) sniedz atzinumu par Brīvības pieminekļa un Rīgas Brāļu kapu simbolikas izmantošanu; 7) ierosina citu ar Brīvības pieminekļa un Rīgas Brāļu kapu saglabāšanu, aizsardzību, izmantošanu vai attīstību saistīto jautājumu izskatīšanu attiecīgajās institūcijās, kā arī piedalās šo jautājumu izskatīšanā un sniedz atzinumus par tiem. Atbilstoši Likuma 8.panta pirmajā daļā noteiktajam valsts un pašvaldības institūcijas, pieņemot lēmumu attiecīgajā jautājumā, ievēro Padomes sniegto atzinumu. Likuma 8.panta piektā daļa nosaka, ka Padome tās funkciju nodrošināšanai var pieaicināt ekspertus, citus lietpratējus vai speciālistus, par nepieciešamību pieaicināt ekspertus, citus lietpratējus vai speciālistus lemj Padomes sēdē. Projekts paredz apstiprināt Padomes nolikumu, lai nodrošinātu Padomes darbību atbilstoši Likumā noteiktajām Padomes funkcijām un uzdevumiem un Padomes darba organizāciju. Padome ir lemttiesīga, ja tās sēdē piedalās ne mazāk par divām trešdaļām no Padomes locekļiem. Padome lēmumu pieņem ar vienkāršu balsu vairākumu. Padomes sēdes ir atklātas, un to norise tiek protokolēta. |
| 3. | Projekta izstrādē iesaistītās institūcijas un publiskas personas kapitālsabiedrības | Nacionālā kultūras mantojuma pārvalde, Kultūras ministrija. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Padomē pārstāvētās institūcijas, kā arī valsts un pašvaldību institūcijas, kuru kompetencē ietilpst lēmumu pieņemšana, kas var ietekmēt Brīvības pieminekļa un Rīgas Brāļu kapu saglabāšanu un aizsardzību. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Saskaņā ar Likuma 8.panta pirmo daļu un pārejas noteikumu 1.punktu vienlaikus ar Projektu izskatīšanai Ministru kabinetā tiks virzīts Ministru kabineta rīkojuma projekts, kas paredz Padomes sastāva apstiprināšanu. |
|  2. | Atbildīgā institūcija | Nacionālā kultūras mantojuma pārvalde, Kultūras ministrija. |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts 2020.gada 15.oktobrī ievietots Kultūras ministrijas tīmekļvietnes [www.km.gov.lv](http://www.km.gov.lv) sadaļā „Sabiedrības līdzdalība” un Valsts kancelejas tīmekļvietnes [www.mk.gov.lv](http://www.mk.gov.lv) sadaļā „Sabiedrības līdzdalība” ar aicinājumu sabiedrības pārstāvjiem līdzdarboties Projekta izstrādē, līdz 2020.gada 29.oktobrim rakstiski sniedzot viedokli par Projektu atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 5. un 7.4.1punktam. |
| 2. | Sabiedrības līdzdalība projekta izstrādē | Sabiedrības pārstāvji tiek aicināti līdzdarboties Projekta izstrādē, līdz 2020.gada 29.oktobrim rakstiski sniedzot viedokli par Projektu atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 5. un 7.4.1 punktam. |
| 3. | Sabiedrības līdzdalības rezultāti | Sabiedrības pārstāvji tiek aicināti līdzdarboties Projekta izstrādē, līdz 2020.gada 29.oktobrim rakstiski sniedzot viedokli par Projektu atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 5. un 7.4.1 punktam. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Nacionālā kultūras mantojuma pārvalde, Aizsardzības ministrija, Kultūras ministrija, Ārlietu ministrija, Finanšu ministrija, Rīgas dome, nevalstiskās organizācijas, kuru darbības mērķis ir Brīvības pieminekļa un Rīgas Brāļu kapu kultūrvēsturiskā mantojuma saglabāšana. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Kultūras ministrs N.Puntulis

Vīza: Valsts sekretāre D.Vilsone

Dambis 67213113

Juris.Dambis@mantojums.lv